Filatov & Karas денс сензация от Москва | The Voice
Filatov & Karas са продуценти на електронна музика от Москва, автори на песни, диджеи и носители на множество платинени сертификати. Събират се през 2012-та година, след като повече от 10 години са работили самостоятелно, взели са редица награди на местно ниво, издали са солови албуми и са водили радио предавания. Filatov & Karas са участвали на световно известни фестивали като Tomorrowland, WKND Festival, Tinderbox и много други.
През 2015-та година Filatov & Karas пуснаха ремикса “The Good, The Bad and The Crazy” на френската изпълнителка Imany, който застана на първа позиция в класацията на iTunes за 11 поредни седмици и бе отличен с платинен сертификат в Русия.
Следват редица успешни проекти за дуото, между които “Tell It To My Heart” (отличен с четири платинени сертификата в Полша) и “Wide Awake” (с участието на Eric Saade & Gustaf Noren) (получил платинен сертификат в Русия). Скоро след това Filatov & Karas пуснаха песента “Time Won’t Wait”, която влезе в Top10 в радио класациите в Източна Европа и събра над 70 милиона гледания в YouTube.
Новият сингъл “Au Au” излезе на 18-ти януари тази година и с него Filatov & Karas продължават да пишат своята история.
Тракът е денс запис с минималистични техно елементи и силни вокални поп линии. Песента е перфектен комерсиален хит. Сингълът “Au Au” е с участието на вокалиста Stevie Appleton. В YouTube официалният видеоклип се радва на висок интерес и на разпалени дискусии заради забавната смяна на роли, която е демонстрирана във визуализацията.
Песента тази седмица е ново предложение в Radio Dance Chart Top10 , за което може да гласувате ТУК.
ГОДИШЕН ДЕНС ЧАРТ НА THE VOICE TV
ОЧАКВА НИ НОВА K-POP СЕНЗАЦИЯ